Junus (sura)

Sura Junus (Arapskiسورة يونس) jest 10. sura Kur'ana.
Ima 109 ajeta i svrstava se u mekanske sure (sure koje su objavljene dok je poslanik Muhammed boravio u Meki).

 Karakteristike 
Jedna je od 29 sura koje počinju sa karakterističnim početkom, odnosno odvojenim harfovima. Prva je od pet kur’anskih sura koje počinju sa karakterističnim znakom, trostrukim harfom Elif-Lam-Ra (ostale sure su: Hud, Jusuf, Ibrahim i El-Hidžr).

 Sadržaj 
 Elif-Lam-Mim 
Početak sure Junus, kao i početak sure El-Bekara, počinje sa tri slova arapskog jezika, međusobno povezana: المِِ. Različita su mišljenja islamskih učenjaka u vezi značenja ovog ajeta. Ibn Kesir u svome Tefsiru navodi 5 mišljenja od kojih navodi kao najjače da su to takozvani "Mutešabih" ajeti"On tebi objavljuje Knjigu, u njoj su ajeti jasni, oni su glavnina Knjige, a drugi su manje jasni (Mutešabih). Oni čija su srca pokvarena - željni smutnje i svog tumačenja - slijede one što su manje jasni. A tumačenje njihovo zna samo Allah. Oni koji su dobro u nauku upućeni govore: "Mi vjerujemo u njih, sve je od Gospodara našeg!" - A samo razumom obdareni shvaćaju". (Kur'an, Ali Imran.7). A poznati moderni mufessir Sejid Kutb u svome djelu "U okrilju Kur'ana" kaže da je u tim ajetima Allah otkrio srž građe Kur'ana, kao što atom tvori materiju, tako i spomenuta slova tvore Kur'an, nadalje kaže da je samim time ovaj ajet mudžiza (čudo) Kur'ana.

 Uzvisio se na Arš 
desno|mini|250p|Stranica Kur'ana iz 9. vijeka, sura Junus, Kufski stil
Prvi dio sure spominje stvaranje Nebesa i Zemlje u šest vremenskih razdoblja, i da se nakon stvaranja Allah uzvisio na Arš (Prijesto)"Gospodar vaš je Allah, Koji je nebesa i Zemlju za šest dana stvorio, a onda se nad Aršom uzvisio" (Kur'an, Junus, 3. ajet)
Zatim se pominje povratak Bogu nakon života na ovome svijetu i nagrada odnosno kazna vjernicima ili nevjernicima.
U 5. ajetu se govori o Božijem stvaranju Sunca i Mjeseca i određivanju njihovog položaja "da biste znali računanje vremena".
Dalje se kaže da je smjena dana i noći i u onome što je Allah stvorio dokaz za ljude koji se Boga boje.6.ajet
Za one koji se ne boje Boga prebivalište će biti Pakao8.ajet. A to su:"Oni koji ne očekuju da će pred Boga stati", Oni koji su zadovoljni životom na ovome svijetu i koji su na njemu smireni" i "oni koji su prema Božijim dokazima ravnodušni"7.ajet.

Dalje se pominju ljudi da su i prije njih živjeli narodi kojima su "donošeni jasni dokazi" i koji u njih nisu vjerovali pa su bili kažnjeni13.ajet.

U 68. ajetu se kaže: 

 Priča o Nuhu 

od 71. ajeta pa do 73. se spominje priča o Poslaniku Nuhu.

 "Kaži im povijest o Nuhu! Kad on reče narodu svome: "O narode moj, ako vam je dodijao moj boravak među vama i moje opominjanje Allahovim dokazima - a ja se stalno uzdam u Allaha - onda se, zajedno sa božanstvima svojim, odlučite, i to ne krijte; zatim to nada mnom izvršite i ne odgađajte!
A ako glave okrenete - pa, ja od vas nikakvu nagradu ne tražim, mene će Allah nagraditi, meni je naređeno da budem musliman.
Ali, nazvaše ga lašcem, pa Mi u lađi njega i one koji bijahu uz njega spasismo i namjesnicima ih učinismo, a one koji dokaze Naše nisu priznavali potopismo, pa pogledaj kako su završili oni koji se na opomene nisu osvrtali!"

 Priča o Musau 
mini|desno|100p|Faraonova mumija u Egipatskom muzeju
Od 75. do 92. ajeta se spominje događaj sa Poslanikom Musaom, njegovo slanje Faraonu u Egipat, prelazak jevreja preko Crvenog mora i potapljanje faraonove vojske i samog faraona koji je prilikom utapljanja povikao "Ja vjerujem da nema drugog Boga osim Onoga u kojeg vjeruju Izraelćani i ja se pokoravam"90.ajet
Božiji odgovor na njegov povik je bio:
 "Zar sada, a prije si neposlušan bio i razdor sijao?! Danas ćemo izbaviti samo tijelo tvoje da bi bio poučan primjer onima poslije tebe"92.ajet
Ostaci faraona Ramzes II su pronađeni i njegova mumija se danas nalazi u Egipatskom muzeju.

 Priča o Junusu 
Priča po kojoj je sura dobila ime je zapravo samo jedan ajet u kome se kaže:
 "Zašto nije bilo nijednog grada koji je povjerovao i kome je vjerovanje njegovo koristilo, osim naroda Junusova, kome smo, kada je povjerovao, sramnu patnju u životu na ovome svijetu otklonili i život mu još neko vrijeme produžili?"

 Također pogledajte 
 Kur'an
 Junus

 Reference 

 Vanjski linkovi 

 Tefsir sure Junus 
 Sura Junus sa prijevodom na bosanski (od Korkuta), na tanzil.net
 Sura Junus s audiozapisom

Kategorija:Kur'an
Kategorija:Mekanske sure
Kategorija:Sure
Kategorija:Sure nazvane po poslanicima
Kategorija:Sure u kojima se spominju poslanici
Kategorija:Sure sa karakterističnim počecima